Fiscul le va permite autorităţilor centrale şi locale accesul direct la informaţiile despre conturile bancare ale românilor. Pentru asta, va încheia protocoale cu fiecare instituţie în parte, iar acestea vor putea apoi consulta baza de date a ANAF.

De exemplu, o primărie va putea vedea instantaneu ce venituri are o persoană care datorează un impozit pe proprietate. Şi mai departe, va putea cere Fiscului să pună poprire pe veniturile rău-platnicului. Acum, primăriile pot face acest lucru numai dacă trimit o scrisoare către direcţia fiscală.

Nu au însă acces la datele despre toate proprietăţile persoanei, în cazul în care casele şi terenurile acesteia sunt în mai multe judeţe.